Geriadur ar Gonideg

An Dictionnaire celto-breton, lesanvet ivez Geriadur ar Gonideg, zo ur geriadur brezhoneg-galleg savet gant Yann-Frañsez ar Gonideg‎ (1775-1838) hag embannet e 1821. Gantañ e voe nevesaet skritur ar brezhoneg.

Istor
 1821 : Dictionnaire celto-breton, AngoulêmeInternet Archive
 1847 : Dictionnaire français-breton, embannet gant Kervarker war-lerc'h marv an oberourInternet Archive.
 1850 : Dictionnaire breton-français, embannet gant KervarkerInternet Archive.

Reizhadennoù ar Gonideg
Skrivañ k, e-lec'h  c  pe  q .
Skrivañ gwerc'hez hag ar werc'hez, pa veze skrivet  ar verc'hez  e Bro-Leon en e raok.
Met : skrivañ c'hou e-lec'h  c'hw .
Skrivañ ti ha iar, peogwir n'eus ket a  y .
Skrivañ hir, hent e-lec'h  ir ,  ent .
Skrivañ amañ, bremañ (pe ama, brema) : kentañ implij eus an arouezenn  ñ  e brezhoneg ; e gwirionez, ur varrennig ne oa ken a-us d'an n. Ne servije ket evit dibenn an anv-verb, evel bremañ, dre ma oa diazezet skritur ar Gonideg war yezh Leon, hag a zistag /a/ evit /añ/ e kanañ. Fañch an Uhel avat a skrive cana pe canan, pa veze kana gant ar Gonideg.

Geriadurioù all en e raok
En XVIIIvet kantved:
Dictionnaire breton-françois du diocèse de Vannes (1723) gant ar Gall Pierre de Châlons. Un Dictionnaire françois-breton du diocèze de Vannes zo diwar e zorn ivez, chomet diembann avat.
Dictionnaire françois-celtique ou françois-breton (1732) gant an Tad Gregor Rostren. Ul levezon vras en deus bet al labour-se war heuliad ar c’heriadurouriezh vrezhonek.
Dictionnaire françois-breton ou françois-celtique du dialecte de Vannes (1746) gant Cillard de Kerampoul.
Dictionnaire de la langue bretonne (1752), gant ar Gall Loeiz ar Pelleter.

Geriadurioù all war e lerc'h
En XIXvet kantved: 
 Vocabulaire, édition de 1860 revue par A. E. Troude : Vocabulaire français-breton ; Vocabulaire breton-français, Prudhomme, Sant-Brieg.

Notennoù

Rummad:Geriadurioù brezhonek